CELEX: C2006/060/77
Language: lv
Date: 2006-03-11 00:00:00
Title: lieta T-416/05: Prasība, kas celta  2005. gada 25. novembrī  —  Olympiakes Aerogrammes AE  pret Eiropas Kopienu Komisiju

11.3.2006   
            
            
               LV
            
            
               Eiropas Savienības Oficiālais Vēstnesis
            
            
               C 60/39
            
         Prasība, kas celta 2005. gada 25. novembrī — Olympiakes Aerogrammes AE pret Eiropas Kopienu Komisiju
   (lieta T-416/05)
   (2006/C 60/77)
   Tiesvedības valoda — grieķu
   Lietas dalībnieki
   
      Prasītāja: Olympiakes Aerogrammes AE (Atēna, Grieķija) (pārstāvis — V. Christianos, advokāts)
   
      Atbildētāja: Eiropas Kopienu Komisija
   Prasītājas prasījumi
   
               —
            
            
               atcelt Komisijas Lēmumu C 11/2004 1. panta 1. un 4. punktu un 2. pantu, tajā daļā, kura attiecas uz prasītāju;
            
         
               —
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   Prasītāja uzsāka savu darbību Grieķijas valsts aviokompānijas “Olympiaki Aeroporia” privatizācijas ietvaros, — prasītāja, kas ir jaunā sabiedrība ar nosaukumu “Olympiakes Aerogrammes” (“NOA”) un kas pārņēma lidojumu darbību tādējādi, ka sabiedrība ar nosaukumu “Olympiaki Aeroporia-Ypiresies AE” (“OA”) — jaunais agrākās kompānijas nosaukums — saglabāja visas pārējās darbības, jo īpaši, pakalpojumus uz zemes un lidaparātu apkopi un remontu. Ar apstrīdēto lēmumu Komisija konstatēja, ka Grieķijas prasītājai un sabiedrībai OA piešķirtais valsts atbalsts ir ar Līgumu nesaderīgs, tostarp šādu iemeslu dēļ:
   prasītājas zemākas nomas maksas maksājumi par lidmašīnu apakšnomu nekā tiek maksāts par galveno līzingu, kas rada zaudējumus Grieķijas Republikai un OA;
   
               —
            
            
               prasītājas aktīvu elementu tā izveides brīdī vērtības pārvērtēšana;
            
         
               —
            
            
               Grieķijas Republikas apliecināta pastāvīgi labvēlīga attieksme pret OA attiecībā uz nodokļu parādiem un sociālās apdrošināšanas iemaksām.
            
         
               —
            
            
               Ar savu prasību prasītāja, pirmkārt, apstrīd lēmuma daļu attiecībā uz tās maksāto lidmašīnu nomas maksu. Tā apgalvo, ka nepastāv valsts atbalsts un ka tādējādi apstrīdētais lēmums pārkāpj EKL 87. panta 1. punktu. Pēc prasītājas domām, Komisija nav nedz izvērtējusi OA lidmašīnu apakšnomas izvēli, pamatojoties uz privāto operatoru kritēriju, nedz pārbaudījusi vai prasītāja no tā ir guvusi priekšrocības, kādas tā nebūtu saņēmusi, balstoties uz tirgus kārtību, turklāt tādējādi Komisija ir pieļāvusi acīmredzamu vērtējuma kļūdu, jo tā ir salīdzinājusi prasītājas maksāto nomas maksu ar OA maksāto nomas maksu par galveno nomu, nevis ar to, kas prasītājai būti bijis jāmaksā, ja tā būtu vērusies pie cita iznomātāja.
            
         Prasītāja izvirza analoģisku argumentāciju attiecībā uz apstrīdētā lēmuma daļu par lidmašīnu līzingu. Šajā sakarā prasītāja jo īpaši norāda tostarp uz acīmredzamu vērtējuma kļūdu, kas izriet no fakta, ka Komisija nepareizi ir uzskatījusi, ka prasītāja ir noslēgusi līzinga līgumus, lai gan, kā prasītāja uzsver, tā ir noslēgusi tikai funkcionālus apakšnomas līgumus.
   Prasītāja norāda arī uz attiecīgo iepriekš minēto Komisijas secinājumu kopumā motivācijas trūkumu.
   Attiecībā uz lēmuma daļu, kurā noteikts, ka prasītāja pārņēma OA, prasītāja norāda uz Komisijas veiktā vērtējuma kļūdu, jo tā nav ņēmusi vērā faktu, ka OA veica pati savu darbību, ka starp abām sabiedrībām nav nekādas savstarpējas saistības un ka privatizācija ir procesa stadijā. Prasītāja norāda arī uz motivācijas trūkumu, jo Komisija nav pārbaudījusi lēmuma ekonomikas loģikas kritēriju, kā rezultātā, pēc prasītājas domām, ir notikusi OA nozares, kas nodrošina lidojumu darbību, atdalīšana, jaunas sabiedrības izveide un, visbeidzot, tās pārdošana privātpersonām.
   Attiecībā uz apstrīdētajā lēmumā ietverto secinājumu par “pastāvīgi labvēlīgu attieksmi”, kuru Grieķija apliecina attiecībā uz OA, prasītāja norāda uz Kopienu tiesību saistībā ar valsts atbalstu pārkāpumu, jo Komisija Grieķijas rīcību nav pārbaudījusi, ņemot vērā privāto investoru kritēriju. Tāpat tā norāda uz motivācijas prasības neizpildi, kā arī samērīguma principa pārkāpumu, ciktāl apstrīdētajā lēmumā prasītājai ir uzlikts pienākums atgriezt visus piešķirtos nelikumīgos atbalstus līdz tās atdalīšanas brīdim, lai gan šīs summas attiecās uz visām agrākās sabiedrības darbībām, ko lielākoties turpina veikt OA, turpretī prasītāja nodrošina vienīgi aviotransporta pakalpojumu sniegšanu.